Omkring 10.000 nordjyder snørrede i dag løbeskoene og fandt den grønne t-shirt frem - da årets udgave af royal run løb af stablen. Det er fjerde gang, at løbet afholdes - og hver gang har Aalborg været med. Det hele begyndte i 2018, da kronprinsen fyldte 50 år, og i den forbindelse inviterede hele Danmark med på løbetur. I dag var det så igen muligt at løbe med ham. I formiddag løb han distancen one mile - altså 1,6 kilometer gennem Aalborg og Nørresundby. Royal Run er ikke kun en glædelig begivenhed for kronprins Frederik. Også flere løbe-glade nordjyske familier har har lavet en fast tradition ud af det tilbage-vendende arrangement. - Det er enormt glædeligt for mig, at det var vist sig, at Royal Run har været en brik i et stort puslespil, der hedder bevægelse, som løbet har været brikken i. Det kommer til at bestå i mange mange år endnu, sagde lød det fra kronprinsen, da han ankom til Aalborg. Desuden sendte han en hilsen fra sin hustru, kronprinsesse Mary, der tidligere har løbet Royal Run netop fra Aalborg. Royal Run betød i dag, at en række veje i Aalborg og Nørresundby var lukket for biltrafik i tidsrummet 7 til 18.

Referat:
Kronprins Frederik løb den korteste rute af Royal Run i Aalborg, nemlig One Mile eller 1,6 kilometer.